# Partit Liberal (Corea del Sud)

El Partit Liberal (en coreà: 자유당; RR: Jayudang) va ser un partit de dreta corporativista i anticomunista de Corea del Sud establert al 1951 per Syngman Rhee.

## Història

Syngman Rhee, que va ser el President del Govern provisional de la República de Corea entre 1919 i 1925, i posteriorment 1r President de Corea del Sud entre 1948 i 1960, va liderar el país durant la Guerra de Corea amb un posicionament autoritari radicalment anticomunista i proamericà. Així, quan les eleccions presidencials de 1952 s'apropaven, Rhee va fer pública la seva intenció de formar un nou partit durant el seu discurs del 15 d'agost de 1951.
Rhee va confiar en Yi Bum-seok, el llavors ambaixador a la Xina, com a organitzador del partit. Aquest va aprofitar l'estructura i força de l'Associació Nacional i l'Associació Nacional de Joves de Corea, així com d'altres entitats ultranacionalistes vinculades al règim, per formar el nou partit. Aquest va estar influenciat per les idees del conservadorisme tradicionalista, per l'ilminisme (ideologia ultranacionalista i supremacista coreana) i per un profund anticomunisme.
L'oposició al règim de Rhee va anar escalant fins a l'anomenada Revolució d'abril, quan el descobriment del cos d'un estudiant de secundària assassinat per la policia durant les manifestacions contra les eleccions manipulades al març de 1960 van provocar un aixecament a la ciutat de Masan, novament reprimides amb 186 persones assassinades. Com a resultat de l'escàndol i la pèrdua de suport popular, el President Rhee va dimitir el 26 d'abril de 1960, exiliant-se als Estats Units.
Amb la caiguda i exili del dictador, el Partit Liberal va perdre el seu poder, esdevenint un partit minoritari. Amb la creació del Partit Republicà Demòcrata del dictador Park Chung-hee, molts dels quadres i membres liberals van formar-hi part.

## Resultats electorals
### Eleccions Presidencials

| Any | Candidat | Vots | % | Resultat |
| 1952 | Syngman Rhee | 5,238,769 | 74,62 / 100 | Electe |
| 1956 | Syngman Rhee | 5,046,437 | 69,99 / 100 | Electe |
| 1960 (I) | Syngman Rhee | 9,633,376 | 100 / 100 | Electe |

### Vicepresident

| Any | Candidat | Vots | % | Resultat |
| 1952 | Lee Beom-seok | 1,815,692 | 25,45 / 100 | 2 Derrota |
| 1956 | Lee Ki-poong | 3,805,502 | 44,03 / 100 | 2 Derrota |
| 1960 (I) | Lee Ki-poong | 8,337,059 | 79,19 / 100 | Electe |

### Eleccions Legislatives
#### Cambra de Representants

| Any | Líder | Vots | % | Escons | Escons | Escons | Escons | Pos. | Govern |
| Any | Líder | Vots | % | Circum. | Llista | Total | +/– | Pos. | Govern |
| 1954 | Syngman Rhee | 2,756,081 | 36.79 | | | 114 / 203 | Nou | 1r | Govern |
| 1958 | Syngman Rhee | 3,607,092 | 42.07 | | | 127 / 233 | 13 | 1r | Govern |
| 1960 | Cho Gyeong-gyu | 249,960 | 2.75 | | | 2 / 233 | 125 | 3rd | Oposició |
| 1963 | Chang Taek-sang | 271,820 | 2.92 | 0 / 134 | 0 / 44 | 0 / 175 | 2 | 7è | Extraparlamentari |
| 1967 | Lee Jae-hak | 393,448 | 3.62 | 0 / 134 | 0 / 44 | 0 / 175 | = | 3r | Extraparlamentari |

#### Cambra de Consellers

| Any | Líder | Vots | % | Escons | Pos. | Govern |
| 1960 | Cho Gyeong-gyu | 653,748 | 6.12 | 4 / 58 | 2n | Oposició |

## Referències

* ↑ Charles, Kim «Moral Imperatives: South Korean Studenthood and April 19 th». The Journal of Asian Studies.
* ↑ 김지훈. «한국은 어떻게 화교를 혐오해왔나 ‘137년의 기록’» (en coreà), 26-10-2018. [Consulta: 12 gener 2025].
* ↑ 윤석만. «한국 보수가 사랑한 '자유'···그들이 외친 '자유'는 따로 있었다» (en coreà), 19-04-2020. [Consulta: 12 gener 2025].
* ↑ Daily, The Chosun. «60 Years of the Republic: The End of Syngman Rhee's Rule» (en coreà), 21-02-2024. [Consulta: 16 desembre 2024].
* ↑ 이문영. «“4·19때 경찰이 계엄사령관에 총탄 10만발 빌려달라 요청”» (en coreà), 18-04-2011. [Consulta: 16 desembre 2024].
* ↑ «Madera Tribune 19 July 1965 — California Digital Newspaper Collection». [Consulta: 16 desembre 2024].
* ↑ Byung-Kook, Kim. The Park Chung Hee Era: The Transformation of South Korea. Harvard University Press, 2011.